Pieter Huistra

Pieter Huistra Basis ynformaasjeNamme   Pieter HuistraBerne   18 jannewaris 1967Berteplak   GoaiïngeaPloech   FK GrinsFunksje   Haadtrener
Pieter Huistra (Goaiïngea, 18 jannewaris 1967) is in Frysk âld-proffuotballer en fuotbaltrainer. Huistra spile de measte fan syn wedstriden as linksbûten.

 Karriêre as fuotballer 
Huistra begûn syn fuotbalkarriêre as amateur by Drachtster Boys, dêr't al gau dúdlik by waard dat er in protte talint foar it fuotbal hie. Syn debút yn it betelle fuotbal makke er op 5 septimber 1984 by FK Grins yn de wedstriid tsjin FK Folendam. Nei twa jier waard er ferhierd oan BV Feandam, dat doe noch yn de Earedifyzje fuotballe. Dêr foel er sa op dat de trainer fan FK Twinte, Kees Rijvers, him yn 1987 nei dy klup helle. Dêr waard er in fêste basiskrêft en in belangrike spiler fan it alvetal. Yn 1988 waard er dan ek foar it earst oproppen foar it Nederlânsk alvetal.

Yn 1990 gie Huistra nei de Glasgow Rangers yn Skotlân ta te fuotbaljen. Hy spile fiif seizoenen foar dy klup en waard al dy jierren kampioen fan Skotlân. Yn 1995 folge er Wim Jansen nei Japan. Tegearre wurken hja yn de J-League by Sanfrecce Hiroshima.

Nei twa seizoenen yn Japan soe er yn 1997 foar in heal jier wer fuotbalje foar FK Grins. Yn it seizoen 1997/1998 gie Huistra nei it Belgyske Lierse SK. Nei twa seizoenen by Lierse rekke er swier blessearre oan syn haksine. Yn syn lêste jier by Lierse kaam er dan ek net oan spyljen ta. Yn it seizoen 1999/2000 gie er noch foar ien jier nei RBC Roosendaal, mar ek dat seizoen hat Huistra net fuotbalje kind.

 Statistiken 
 Seizoen Klup Kompetysje Wedstriden Doelpunten 1984-1985  FK Grins  Earedifyzje  10  1  1986-1986   FK Grins  Earedifyzje  7  0 1986-1987  BF Feandam  Earedifyzje  33  5 1987-1988  FK Twinte  Earedifyzje  34  8 1988-1989  FK Twinte  Earedifyzje  34  6 1989-1990  FK Twinte  Earedifyzje  25  3 1990-1991  Glasgow Rangers  Scottish Premier League  27  4 1991-1992  Glasgow Rangers  Scottish Premier League  32  5 1992-1993  Glasgow Rangers  Scottish Premier League  30  4 1993-1994  Glasgow Rangers  Scottish Premier League  21  6 1994-1995  Glasgow Rangers  Scottish Premier League  15  3 1995  Sanfrecce Hiroshima  J-League  35  6 1996   Sanfrecce Hiroshima  J-League  28  7 1996-1997  FK Grins  Earedifyzje  9  2 1997-1998  Lierse SK  Earste Klasse  32  11 1998-1999  Lierse SK  Earste Klasse  22  0 1998-1999  Lierse SK  Earste Klasse  0  0 1999-2000  RBC Roosendaal  Earedifyzje  0  0Totaal  394  71

 Ynterlannen 
Huistra hat yn syn karriêre acht kear yn it Nederlânsk alvetal fuotballe. Syn debút wie op 16 novimber 1988 yn de freonskiplike wedstriid tsjin Itaalje. Syn lêste wedstriid foar Oranje spile er yn 1991.

As gefolch fan in blessuere foel Huistra bûten de seleksje foar it Wrâldkampioenskip fuotbal yn 1990.

Yn totaal hat Huistra acht ynterlannen spile, yn dy wedstriden kaam er net ta skoaren.

 Karriêre as trainer
Nei syn fuotbalkarriêre wie Huistra fan 2001 oant en mei it seizoen 2004/2005 jeugdtrainer by FK Grins. Nei dat jier waard er assistint-trainer by Vitesse, dat wie hy oant en mei 2008. Op 3 april 2008 waard bekend dat Huistra de taken fan Rob Witschge tydlik oernimme soe as assistint-trainer by AFC Ajax. Fan it seizoen 2009/2010 ôf is Huistra oansteld as coach fan Jong Ajax, as opfolger fan Adrie Koster. Op 22 desimber 2009 waard bekend dat er fan it seizoen 2010/2011 ôf oan de slach soe as haadtrainer fan FK Grins. Hy is de opfolger fan Ron Jans, dy't nei it seizoen 2009/2010 FK Grins ferlit en oan de slach sil by SK It Hearrenfean.

 Statistiken 
 Perioade Klup Kompetysje Funksje 2001-2005   FK Grins  Earedifyzje  Jeugdtrainer  2005-2008   Vitesse  Earedifyzje  Assistint-trainer 2008-2009  AFC Ajax  Earedifyzje  Assistint-trainer 2009-2010  AFC Ajax  Earedifyzje  Trainer fan beloften 2010-  FK Grins  Earedifyzje  Haadtrainer

 Keppeling om utens 
Ynterlannen fan Pieter Huistra.
Statistiken fan Pieter Huistra.
Pieter Huistra op vi.nl.

Kategory:Frysk fuotballer
Kategory:Frysk fuotbaltrainer
Kategory:Nederlânsk fuotballer
Kategory:Nederlânsk fuotbaltrainer
Kategory:Nederlânsk persoan fan Frysk komôf
Kategory:Persoan berne yn Goaiïngea
Kategory:Persoan berne yn 1967